Projektas

**ROKIŠKIO RAJONO SAVIVALDYBĖS TARYBA

S P R E N D I M A S**

**DĖL ROKIŠKIO RAJONO SAVIVALDYBĖS TARYBOS 2015 M. RUGPJŪČIO 28 D. NR. TS-188 „DĖL ROKIŠKIO RAJONO STRATEGINIO PLANAVIMO KOMISIJOS SUDARYMO„ DALINIO PAKEITIMO**

2017 m. kovo 31 d Nr. TS-

Rokiškis

#  Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu, 18 straipsnio 1 dalimi, Rokiškio kultūros centro 2017 m. kovo 1 d. raštu Nr. ISD-40 „Dėl Rokiškio rajono strateginio planavimo komisijos socialinių-ekonominių partnerių atstovų sudėties“, VšĮ Rokiškio rajono ligoninės 2017 m. kovo 7 d. raštu Nr. S-(1.14)-240 „Del nario delegavimo“, Rokiškio rajono ūkininkų sąjungos 2017 m. kovo 6 d. raštu Nr. 03 „Dėl Rokiškio rajono strateginio planavimo komisijos socialinių-ekonominių partnerių atstovų sudėties, Rokiškio rajono savivaldybės taryba n u s p r e n d ž i a:

Pakeisti Rokiškio rajono savivaldybės tarybos 2015 m. rugpjūčio 28 d. sprendimo Nr. TS-188 „Dėl Rokiškio rajono strateginio planavimo komisijos sudarymo“ 2 punktą ir vietoje žodžių „Eriką Druskiną – Rokiškio kultūros centro direktorių, Raimundą Martinėlį – VšĮ Rokiškio rajono ligoninės direktorių, Vytautą Šliką – Lietuvos ūkininkų sąjungos Rokiškio skyriaus pirmininką“ įrašyti žodžius „Aušrą Gudgalienę – Rokiškio kultūros centro direktoriaus pavaduotoją kultūrinei veiklai“, „Ramunę Markevičienę – VšĮ Rokiškio rajono ligoninės direktorę“, „**Dalią Lūžienę-Malijonienę,** Lietuvos ūkininkų sąjungos Rokiškio skyriaus pirmininkę“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Gražina Švanienė

# **SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2015 M. RUGPJŪČIO 28 D. NR. TS-188 „DĖL ROKIŠKIO RAJONO STRATEGINIO PLANAVIMO KOMISIJOS SUDARYMO“ DALINIO PAKEITIMO“**

**AIŠKINAMASIS RAŠTAS**

2017-03-31

Rokiškis

 **Parengto sprendimo projekto tikslai ir uždaviniai.** Šiuo sprendimo projektu siūloma pakeisti Rokiškio rajono strateginio planavimo komisijoje kviečiamų dalyvauti socialinių-ekonominių partnerių atstovus, deleguotus atitinkamų institucijų vietoj buvusių komisijoje jų atstovų.

 **Šiuo metu esantis teisinis reglamentavimas.** Rokiškio rajono savivaldybės tarybos 2015 m. rugpjūčio 28 d. sprendimas Nr. TS-188 „Dėl Rokiškio rajono strateginio planavimo komisijos sudarymo“, Rokiškio rajono savivaldybės tarybos 2015 m. rugsėjo 25 d. sprendimas Nr. TS-195 „Dėl Rokiškio rajono savivaldybės tarybos 2015 m. rugpjūčio 28 d. sprendimo Nr. TS-188 „Dėl Rokiškio rajono strateginio planavimo komisijos sudarymo“ pakeitimo“..

 **Sprendimo projekto esmė.** Rokiškio rajono savivaldybės taryba 2015 m. rugpjūčio 28 d. sprendimu Nr. TS-188 „Dėl Rokiškio rajono strateginio planavimo komisijos sudarymo“ patvirtino naujos sudėties Rokiškio rajono strateginio planavimo komisiją, kuri atsakinga už savivaldybės strateginių veiklos planų, ilgalaikių plėtros planų ir programų parengimą, jų įgyvendinimo priežiūrą. Komisijos nariais yra rajono savivaldybės meras, jo pavaduotojas, tarybos komitetų pirmininkai, savivaldybės administracijos direktorius, taip pat komisijos veikloje kviečiami dalyvauti savivaldybės socialinių-ekonominių partnerių atstovai (įvairių įstaigų, organizacijų atstovai). Rokiškio kultūros centro 2017 m. kovo 1 d. raštu Nr. ISD-40 „Į Rokiškio rajono strateginio planavimo komisijos socialinių-ekonominių partnerių atstovų sudėtį deleguojama Rokiškio kultūros centro direktoriaus pavaduotoja kultūrinei veiklai Aušra Gudgalienė. VšĮ Rokiškio rajono ligoninės administracija deliguoja į komisijos socialinių-ekonominių partnerių atstovų sudėtį 2017-03-07 raštu Nr.S-(1.14)-240 Ramunę Markevičienę – VšĮ Rokiškio rajono ligoninės direktorę. Lietuvos ūkininkų sąjunga Rokiškio skyrius deleguoja į komisijos socialinių-ekonominių partnerių atstovų sudėtį 2017-03-06 raštu Nr. 03 **Dalią Lūžienę-Malijonienę** – Lietuvos ūkininkų sąjungos Rokiškio skyriaus pirmininkę.

 **Galimos pasekmės, priėmus siūlomą tarybos sprendimo projektą:**

 **teigiamos** – įtraukus naujus savivaldybės socialinių-ekonominių partnerių atstovus į Rokiškio rajono strateginio planavimo komisijos veiklą bus sudaryta galimybė įsilieti ir dalyvauti rajono strateginio planavimo procesuose platesniam ratui rajono institucijų;

 **neigiamos** – nėra.

 **Kokia sprendimo nauda Rokiškio rajono gyventojams** – Rokiškio rajono strateginio planavimo komisijos darbo grupėje dalyvaus daugiau įvairių įstaigų, organizacijų narių, bus objektyviau sprendžiami bei nagrinėjami Rokiškio rajonui aktualūs klausimai, kurie įtakos rajono ruošiamą strateginį veiklos planą.

 **Finansavimo šaltiniai ir lėšų poreikis.** Sprendimui įgyvendinti lėšų nereikės.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

Strateginio planavimo ir investicijų skyriaus vyr. specialistė Gražina Švanienė